કિચન એ દરેક સ્ત્રી માટે ઘરની એક ખૂબ મહત્વની અને પોતીકી એવી જગ્યા છે. પછી તે ફુલટાઇમ ગૃહિણી હોય કે સવારે ઘરની બહાર નીકળીને છેક રાતે ઘરે આવતી વર્કિંગ વુમન, પણ છેવટે એક વાર રસોડામાં તો પગ મૂકવાનો જ છે. તો એ રસોડું એવું હોવું જોઈએ જે બહારથી જ તમને વેલકમ કહીને આવકારે અને જેમાં એક વાર ગયા પછી બહાર નીકળવાનું મન ન થાય. કિચનમાં દીવાલોને એટલી બધી ડેકોરેટ કરવાનો જોકે સ્કોપ નથી, કારણ કે રસોડામાં દીવાલો પર મોટા ભાગમાં સ્ટોરેજ કાં તો પછી ટાઇલ્સ લગાવવામાં આવે છે, પણ પ્લૅટફૉર્મના ઉપરના ભાગમાં કે સામેની દીવાલ પર ડેકોરેશન જરૂર કરી શકાય. તો જોઈએ કેટલીક વૉલ ડેકોર આઇડિયાઓ.